Document ID: 31996D0106

Komisijas Lēmums
(1996. gada 29. janvāris),
ar ko groza Lēmumus 94/187/EK, 94/309/EK, 94/344/EK, 94/446/EK, 95/341/EK un 95/343/EK, kuros paredz dzīvnieku veselības prasības un dažu produktu ievešanas sertifikāciju, un ar ko groza Lēmumu 95/340/EK par tādu trešo valstu pagaidu sarakstu, no kurām dalībvalstis atļauj pienu un piena produktu importu
(dokuments attiecas uz EEZ)
(96/106/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 17. decembra Direktīvu 92/118/EEK, ar ko nosaka dzīvnieku veselības un sabiedrības veselības aizsardzības prasības, kas reglamentē tādu produktu tirdzniecību un importu Kopienā, kuri ir ārpus minētajām prasībām, ko paredz īpaši Kopienas noteikumi, kuri minēti Direktīvas 89/662/EEK A pielikuma I daļā un - attiecībā uz patogēniem - Direktīvā 90/425/EEK [1], kurā jaunākie grozījumi izdarīti ar Komisijas Lēmumu 96/103/EK [2], un jo īpaši tās 10. panta 2. punkta c) apakšpunktu,
ņemot vērā Padomes 1992. gada 16. jūnija Direktīvu 92/46/EEK, ar ko paredz veterinārsanitāros noteikumus attiecībā uz svaigpiena, termiski apstrādāta piena un piena produktu ražošanu un laišanu tirgū [3], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 23. panta 2. un 3. punktu,
tā kā Komisijas Lēmumā 94/187/EK [4], 94/309/EK [5], 94/344/EK [6] un 94/446/EK [7], kurā jaunākie grozījumi izdarīti ar Lēmumu 95/230/EK [8], attiecīgi paredz dzīvnieku veselības prasības un veterināro sertifikāciju, no trešajām valstīm ievedot dzīvnieku zarnas, konkrētu mājdzīvnieku barību un dažus nemiecētus mājdzīvnieku barības produktus, kuros ir zema riska dzīvnieku atkritumprodukti, pārstrādātas olbaltumvielas, tostarp produkti ar šādām olbaltumvielām, kas paredzēti dzīvnieku barībai, kā arī kaulus un kaulu produktus, ragus un ragu produktus un nagus un nagu produktus, kas paredzēti turpmākai pārstrādei, nevis lietošanai pārtikā vai dzīvnieku barībā; tā kā Lēmums 95/230/EK, ar ko groza minētos lēmumus, nosaka to piemērošanu no 1996. gada 2. februāra;
tā kā Komisijas Lēmums 95/340/EK [9] nosaka tādu trešo valstu pagaidu sarakstu, no kurām dalībvalstis atļauj piena un piena produktu importu; tā kā Komisijas Lēmums 95/341/EK [10] paredz dzīvnieku veselības prasības un veterināro sertifikāciju, no trešajām valstīm ievedot pienu un piena produktus, kas nav domāti lietošanai pārtikā; tā kā Komisijas Lēmums 95/343/EK [11] paredz dzīvnieku veselības prasības un veterināro sertifikāciju, no trešajām valstīm ievedot pienu un piena produktus, kas domāti lietošanai pārtikā; tā kā minētos lēmumus piemēro no 1996. gada 2. februāra;
tā kā trešās valstis apstiprina, ka minētajā termiņā nevar izpildīt jaunos ievešanas nosacījumus; tā kā jāpārceļ minēto lēmumu piemērošanas datums, lai novērstu tirdzniecības traucējumus;
tā kā atbilstīgi jāgroza Lēmumi 94/187/EK, 94/309/EK, 94/344/EK, 94/446/EK, 95/340/EK, 95/341/EK un 95/343/EK;
tā kā šajā lēmumā paredzētie pasākumi saskan ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Lēmuma 94/187/EK 2. pantā datumu "no 1996. gada 2. februāra" aizstāj ar "no 1997. gada 1. janvāra".
2. pants
Lēmuma 94/309/EK 2. pantā datumu "no 1996. gada 2. februāra" aizstāj ar "no 1997. gada 1. janvāra".
3. pants
Lēmuma 94/344/EK 2. pantā datumu "no 1996. gada 2. februāra" aizstāj ar "no 1997. gada 1. janvāra".
4. pants
Lēmuma 94/446/EK 4. pantā datumu "no 1996. gada 2. februāra" aizstāj ar "no 1997. gada 1. janvāra".
5. pants
Lēmuma 95/340/EK 5. pantā datumu "no 1996. gada 2. februāra" aizstāj ar "no 1996. gada 1. maija".
6. pants
Lēmuma 95/341/EK 3. pantā datumu "no 1996. gada 2. februāra" aizstāj ar "no 1996. gada 1. maija".
7. pants
Lēmuma 95/343/EK 8. pantā datumu "no 1996. gada 2. februāra" aizstāj ar "no 1997. gada 1. janvāra".
8. pants
Šis lēmums ir adresēts dalībvalstīm.
Briselē, 1996. gada 29. janvārī

Labels: 3
17
5